VLÁDA SLOVENSKEJ REPUBLIKY

NÁVRH UZNESENIA
VLÁDY SLOVENSKEJ REPUBLIKY

k návrhu na organizačno-technické zriadenie Úradu pre štátnu službu
Slovenskej republiky

Číslo uznesenia:

Zo dňa:

Číslo materiálu:

Predkladateľ:		minister práce, sociálnych vecí a rodiny SR

Podnet:		uznesenie vlády SR č. 17/2001, úloha B.88

Stupeň utajenia:

VLÁDA SLOVENSKEJ REPUBLIKY

Vláda SR

A.   s c h v a ľ u j e

A.1	návrh na organizačno–technické zriadenie  Úradu pre štátnu službu Slovenskej 
republiky

A.2	sumu 8 145 tis. Sk na zriadenie Úradu pre štátnu službu v roku 2001 a sumu  34 486 tis. Sk v roku 2002

B.	s ú h l a s í

aby sa pri zriadení Úradu pre štátnu službu  pri obstarávaní tovarov, služieb a prác v roku 2001 a v prvom štvrťroku 2002 postupovalo podľa § 52 ods. 1 písm. c) zákona 263/1999 Z. z. o verejnom obstarávaní

C.	u k l a d á

predsedovi Úradu pre štátnu službu

C.1		v spolupráci s ministrom práce, sociálnych vecí a rodiny Slovenskej republiky zabezpečiť úlohy súvisiace s umiestnením Úradu pre štátnu službu

C.2		predložiť na rokovanie vlády Slovenskej republiky návrh štatútu Úradu         pre štátnu službu

      ministerke financií

	C.3	uvolniť z kapitoly VPS sumu 8 145 tis. Sk na zriadenie Úradu pre štátnu  službu, zabezpečiť rozpis záväzných ukazovateľov štátneho rozpočtu na  Úrad pre štátnu službu a neuplatniť na sumu 8 145 tis. Sk reguláciu výdavkov

								Termín: 1. október 2001

C.4	zabezpečiť v návrhu štátneho rozpočtu na rok 2002 sumu 34 486 tis. Sk        pre zriadenie a činnosť Úradu pre štátnu službu v roku 2002
								
Termín: september 2001

D.	p o v e r u j e

ministra práce, sociálnych vecí a rodiny

do vymenovania predsedu Úradu pre štátnu službu riadiť a usmerňovať práce súvisiace s postupmi jednotlivých služobných úradov vyplývajúce im zo zákona o štátnej službe

E.	p r i p o m í n a

ministrovi práce, sociálnych vecí a rodiny
ministrovi spravodlivosti
ministrovi zahraničných vecí
predsedovi Úradu pre štátnu službu

plnenie úlohy C.1 uznesenia vlády SR č. 205/2001 k návrhu zákona o štátnej službe.

F.	o d p o r ú č a

predsedovi Úradu pre štátnu službu

pri personálnom obsadzovaní úradu výberovým konaním využiť odborné znalosti zamestnancov zainteresovaných rezortov